സുപ്രീംകോടതി വിധി: ഭരണപക്ഷത്ത് വിള്ളല് വീഴ്ത്താന് യു.ഡി.എഫ് നീക്കം തിരുവനന്തപുരം: നിയമസഭ കൈയാങ്കളിക്കേസില് സര്ക്കാറിന് സുപ്രീംകോടതിയില് നിന്നുണ്ടായ തിരിച്ചടി യു.ഡി.എഫിന് കൂടുതല് ഉൗര്ജം നല്കും. സര്ക്കാറിനെ കടന്നാക്രമിക്കുന്നതിനൊപ്പം ഭരണപക്ഷത്ത് വിള്ളലുണ്ടാക്കാനുമാണ് യു.ഡി.എഫ് നീക്കം. കേസില് പ്രതിസ്ഥാനത്തുള്ള മന്ത്രി വി. ശിവന്കുട്ടിയുടെ രാജിയാവശ്യവുമായി രംഗത്തെത്തിയ പ്രതിപക്ഷം കലക്ടേററ്റ് സമരവും പ്രഖ്യാപിച്ചു. സമരങ്ങള്ക്കും നിയമസഭയില് സര്ക്കാറിനെ പ്രതിരോധത്തിലാക്കുന്നതിനുമുപരി ഭരണമുന്നണിയില് വിള്ളലുണ്ടാക്കാനുള്ള വഴിയായിരിക്കും യു.ഡി.എഫ് തേടുക. കെ.എം. മാണിയുടെ ബജറ്റവതരണ വേളയില് നിയമസഭയില് അരങ്ങേറിയ സംഭവങ്ങളിലാണ് മന്ത്രി ശിവന്കുട്ടിയും കെ.ടി. ജലീലും ഉള്പ്പെടെ പ്രതികള് വിചാരണ നേരിടണമെന്ന കോടതി വിധി. മാണിയുടെ മരണശേഷം മകന് ജോസ് കെ. മാണിയുടെ നേതൃത്വത്തിലുള്ള കേരള കോണ്ഗ്രസ് വിഭാഗം ഇടതുമുന്നണിയിലെത്തി. മധ്യകേരളത്തില് കരുത്തുചോരാന് ഇതും കാരണമായെന്നാണ് യു.ഡി.എഫ് വിലയിരുത്തല്. അതിനാല് കേരള കോണ്ഗ്രസുകാരുടെ വികാരമായ കെ.എം. മാണിയെ ആയുധമാക്കി ഇടതുമുന്നണിയെ പ്രതിരോധത്തിലാക്കാനാണ് യു.ഡി.എഫ് നീക്കം. മാണിക്കെതിരായ ഇടതു നേതാക്കളുടെ പഴയ പ്രസ്താവനകളും ആരോപണങ്ങളും മറ്റും അവര് ഉയര്ത്തിക്കാട്ടും. അത്തരമൊരു നീക്കം ഇടതു അണികളെയും ജോസ് പക്ഷം പ്രവര്ത്തകരെയും ഒരേ പോലെ സമ്മര്ദത്തിലാക്കും. വിചാരണ നടപടി തുടങ്ങുന്നതോടെ ഇടതുമുന്നണിയില് തുടരാനാകാത്ത സാഹചര്യം ജോസ് പക്ഷത്തിനുണ്ടാകുമെന്നും യു.ഡി.എഫ് കണക്കുകൂട്ടുന്നു. വിധി വന്ന് മിനിറ്റുകള്ക്കുള്ളില് യു.ഡി.എഫ് നേതാക്കള് രംഗത്ത് വന്നെന്ന് മാത്രമല്ല, യൂത്ത് കോണ്ഗ്രസ് പ്രതിഷേധവും നടത്തി. കോണ്ഗ്രസ് നേതൃത്വം പ്രക്ഷോഭവും പ്രഖ്യാപിച്ചു. െപാതുമുതല് നശിപ്പിച്ച പ്രതികളെ രക്ഷിക്കാന് ഖജനാവില്നിന്ന് പണം ചെലവാക്കിയതും പ്രതിപക്ഷത്തിന്െറ പ്രചാരണായുധമാകും. പുതിയ നേതൃത്വത്തിനു കീഴില് ഉൗര്ജം വീണ്ടെടുക്കാന് യു.ഡി.എഫും കോണ്ഗ്രസും ശ്രമിക്കുന്നതിനിടെയാണ് സര്ക്കാറിനെ കടന്നാക്രമിക്കാനും പ്രതിരോധത്തിലാക്കാനും ആയുധം ലഭിച്ചത്. തുടര് ഭരണത്തിന്െറ തുടക്കംമുതല് സര്ക്കാറിനെതിരെ നിയമസഭയില് വിട്ടുവീഴ്ചല്ലാതെ നീങ്ങുന്ന പ്രതിപക്ഷം സുപ്രീംകോടതി വിധി ഉയര്ത്തിക്കാട്ടി സര്ക്കാറിനെതിരായ ഏറ്റുമുട്ടലിന് തുടക്കമിടും. പ്രതിഷേധം സഭക്ക് പുറത്തേക്കും ശക്തിപ്പെടുത്താന് അതിലൂടെ സാധിക്കുമെന്നും യു.ഡി.എഫ് വിലയിരുത്തുന്നു.